Markus 6 Wie is Jesus Christus vir jou?

**Wie is jy?**

**Hoe sien jy Jesus Christus?**Wie is Hy vir jou?

**Watter rol** speel Hy in jou lewe?
Watter **invloed het Hy** in jou lewe?

**Dit bepaal ook wie jy is…**
Dit bepaal ook die rol wat jy tov Jesus Christus hier op aarde vertolk.

In ons **skrifgedeelte het verskillende mense verskillende opinies**
oor Jesus gehad.

* Party mense het gesê:” Johannes die doper is uit die dood opgewek. Daarom werk die kragte in hom”.
* Party het gesê: “Dit is Elia”.
* Ander het gesê: “Hy is ‘n profeet soos een van die ou profete.”
* Herodes: “Die Johannes wat ek onthoof het, is uit die dood opgewek”. (Mark 6:14-16)

Die **mense se siening het ook bepaal hoe hulle teenoor Jesus opgetree** het.

Die **mense van Nasaret** waar Jesus gebore is,
was aanvanklik baie beïndruk met sy prediking
en kragtige dade…

Maar **asof hul hul eie ore en oë nie kon glo nie**,
het hul besluit: dit kan nie waar wees nie!

Hy kom hier uit hul eie dorp.
Hulle ken sy ouers, broers en suster

Hulle het hom verwerp en wou niks met Hom te doen hê nie… (Mark 6:1-6)

**Herodes Antipas was ‘n bang regeerder.**

Hy was bang vir almal behalwe God
Bang vir die vir Herodias, sy kollegas, vir opstand onder die Jode.
Bang vir Aretas sy X skoonpa.

Want hy **moes sy vorige vrou, Aretas se dogter skei**
voordat hy met Herodias kon trou.
Die huwelik met Aretas se dogter het ‘n politieke en militêre alliansie in stand gehou

**Aretas het vanuit Petra Arabië regeer**.

Omdat **Herodes sy dogter so sleg behandel** het,
het Aretas byna Herodes se hele leer vernietig
en as Romeinse leer die tot Herodes se redding gekom het nie,
was hy ook bokveld toe.

**Herodes** het **ambivalente gevoel oor Johannes** gehad.
Hy was bang vir Johannes maar ook gefassineer deur hom.

Hy **het besef**: Johannes was

* ‘n **opregte en Godvresende man**

**Wie was Johannes die doper?**

Hy was die aankondiger van Koning Jesus.
Die **profeet Maleagi het geskryf:**

*Ek gaan nou my boodskapper stuur,
Hy sal die pad voor My uit regmaak,
en dan sal die Here na wie julle soek,
skielik na sy tempel toe kom*.

*Ja, die Verbondsengel na wie julle met soveel vreugde uitsien,
gaan nou kom, sê die Here, die Almagtige* (Mal 3:1)

**Jesaja het jare tevore reeds geprofeteer**:

Iemand roep: “ Maak vir die Here ‘n pad in die woestyn
maak in die barre wêreld ‘n grootpad vir ons God (Jes 40:3)

Toe **Johannes begin preek**
het die Jode onmiddellik priester en Leviete gestuur om vir Johannes te vra:
Wie is jy?

* Hy het openlik verklaar: “Ek is nie die Christus nie” (Joh 1:20).
* Ek is die een wat roep in die woestyn: Maak die pad vir die Here reguit. Dit is soos die profeet Jesaja gesê het ( Joh 1:23)
* Ek doop met water, maar tussen julle staan daar Iemand vir wie julle nie ken nie. Dit is Hy wat na my kom.

Toe **Johannes die volgende dag vir Jesus sien** het hy gesê:

* Daar is die Lam van God wat die sondes van die wêreld wegneem! (Joh 1:29)
* Ek het duidelik die Gees soos ‘n duif uit die hemel sien kom, en Hy het op Hom gebly.
* Ek het self ook nie geweet wie Hy is nie, maar God wat my gestuur het om met water te doop, het vir my gesê: “Die Een op wie jy die Gees sien kom en bly, dit is Hy wat met die Heilige Gees doop.
* Ek het dit self gesien en daarom getuig ek: Hy is die Seun van God.” (Joh 1:32-34).

**Daarna het Johannes die Woord van God verkondig**
ongeag aansien van persoon.
Hy was vir niemand bang nie -
net eerbied, vrees en respek vir God gehad

Toe **Herodes sy broer Filippus se vrou afvry het** (tydens hul besoek aan Rome)
en met haar trou het, het Johannes hom berispe:

* U mag nie u broer se vrou vat nie (Mark 6:18).

**Hieroor het Herodias** ‘n **lewende wrok hieroor teenoor Johannes** gekoester
en sy bloed gesoek.

**Herodes sou graag ook vir Johannes wou elimineer**
maar hy was bang vir hom en die skare wat hom as profeet gesien het.

Hy het **op aandrang van Herodias vir Johannes laat opsluit**
klaarblyklik in die onderaardse selle by sy paleis
hoog op teen die berg waar hy ‘n uitsig oor die stad gehad het.

**Argeoloë het daar baie selle ontdek** waar gevangenis
in donker aan mure vas geketting was.

Herodes het **dikwels vir Johannes laat haal**
om na Hom te luister…
wat vir hom ‘n sielestryd veroorsaak het.

Want **Johannes het ondubbelsinnig sy sonde uitgewys**
in die hoop dat hy hom tot God sou bekeer.

**Min mense hou daarvan** om te hoor jy is sondig…

**Herodias het haar kans gekry** tydens Herodes se verjaardagparty…

Sy het Salome haar (en Philip) se dogter,
voor die Koning en sy gesiene gaste laat dans.
(bron: Josephus)

**Verjaarsdag partye is die antieke heidense wêreld** gekenmerk
deur oormatige drankmisbruik, wellus, erotiese danse en seksuele vryheid.

Ek aanvaar dat Herodes sover heen was in die gees van die party
dat hy Salome nader geroep het met die aanbod:

* Vra my net wat jy wil hê, en ek sal dit vir jou gee,
tot selfs die helfte van my koninkryk (Mark 6:22)

**Salome het haar ma gaan vra**
en Herodias het die kans gekry waarvoor sy gewag het.

* *Die kop van Johannes die doper,
hier nou op ‘n skottel*. (v25)

**Herodes was verslae**
maar het homself gesnoeker.

**Voor die gaste het hy nou ‘n beeld van vrygewigheid** geskep
en dit met ‘n eed bevestig.
‘n Eed is in die antieke kulture as heilig en onbreekbaar gesien.

**Nie dat Herodes beginsel vas was nie**.
Hy was bekend as ‘n tweegesig en vir oneerlikheid.
Jesus het hom nie verniet ’n Jakkals genoem nie. (Luk 13:32).

Maar – sy eie beeld was in gedrang.

**Sou hy nugter gewees het**, het hy dalk ander opgetree.

Hy het opdrag gegee om die versoek uit te voer.

**Koud en koelbloedig is Johannes onthoof**…
Sy kop is in ‘n skottel aan die meisie oorhandig
en sy het die ‘trofee’ aan haar ma gaan gee…

Dit **was destyds nie ongewoon om die kop** van ‘n tereggestelde persoon
in ‘n skottel te bring aan die persoon wat dit beveel het nie.
Dit was gewoon die bewys dat die opdrag uitgevoer is.

Daar **word vertel dat Cicero se kop
so aan Fulvia** (vrou van Antonia) gebring is.
By ontvang het sy op die kop gespoeg, sy tong uitgetrek
en haar haarpen deur die tong gesteek (aldus Jerome (vroeë kerkvader)).

**Johannes was Jesus se voorloper**…
Hy sterf ter wille van sy geloof.
Ook daarin het hy Jesus voorgegaan.

Ek en jy, is Jesus se volgelinge, na-lopers.

**Is dit sigbaar in jou lewe?**

Kan die wêreld sien: Jy glo in Jesus Christus?
Sien hulle jou liefde en toewyding aan Hom?
Sien hulle, hoor hulle, ervaar hulle Hom in jou optrede?

Is jy vol van die Heilige Gees
dat almal kan sien jy is ‘n na-loper van Jesus Christus?

**Werk jy dalk soos Herodes met Johannes?**

* Bang want jy weet: Jesus is Seun van God
* Jy raak in ‘n tweestryd as jy die Woord hoor
* Jy luister graag na Jesus
* Maar jy bekeer jou nie.

**Jesus het die dissipel begin uitstuur** in ons teks (v7-13)

Jy is een van die gestuurdes

**Jou opdrag is om te gaan verkondig**.
Jy moet gaan dissipels maak.

**Liefde is die kenmerk** van die koninkryk wat die mense
in jou moet raaksien.
So weet hulle jy is waarlik ‘n dissipel (Joh 13)

**Johannes het nie vir Herodes geskrik** nie.
Hy het verkondig…

**Kan dieselfde van jou gesê word**?
Na-loper van Jesus of is daar iets wat jou hinder?

Dalk jou ego, jou status

Moenie vir iets skrik nie -
Doen wat die Here Jesus van jou vra

Amen